CELEX: 32012R1057
Language: hu
Date: 2012-11-12 00:00:00
Title: A Bizottság 1057/2012/EU rendelete ( 2012. november 12. ) az 1333/2008/EK európai parlamenti és tanácsi rendelet II. mellékletének a dimetil-polisziloxánnak (E 900) étrend-kiegészítőkben habzásgátlóként való használata tekintetében történő módosításáról  EGT-vonatkozású szöveg

13.11.2012   
            
            
               HU
            
            
               Az Európai Unió Hivatalos Lapja
            
            
               L 313/11
            
         A BIZOTTSÁG 1057/2012/EU RENDELETE
   (2012. november 12.)
   az 1333/2008/EK európai parlamenti és tanácsi rendelet II. mellékletének a dimetil-polisziloxánnak (E 900) étrend-kiegészítőkben habzásgátlóként való használata tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer-adalékanyagokról szóló, 2008. december 16-i 1333/2008/EK európai parlamenti és tanácsi rendeletre (1) és különösen annak 10. cikke (3) bekezdésére és 30. cikke (5) bekezdésére,
   mivel:
   
               (1)
            
            
               Az 1333/2008/EK rendelet II. melléklete meghatározza az élelmiszerekben való felhasználásra jóváhagyott élelmiszer-adalékanyagok uniós jegyzékét és felhasználási feltételeit.
            
         
               (2)
            
            
               Az említett jegyzék az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és a tanácsi rendeletben (2) említett eljárásnak megfelelően módosítható.
            
         
               (3)
            
            
               Az 1331/2008/EK rendelet 3. cikke (1) bekezdésének alapján az élelmiszer-adalékanyagok uniós jegyzéke a Bizottság kezdeményezésére, illetve kérelem alapján frissíthető.
            
         
               (4)
            
            
               A Bizottsághoz kérelem érkezett annak engedélyezése iránt, hogy a dimetil-polisziloxán (E 900) habzásgátlóként alkalmazható legyen étrend-kiegészítőkben; a Bizottság a kérelmet hozzáférhetővé tette a tagállamok számára.
            
         
               (5)
            
            
               A pezsgőtabletta formájú étrend-kiegészítők általában savakat (például citromsavat) és hidrokarbonát- vagy karbonátsókat tartalmaznak. A tablettákat vízhez adják, és az oldódási folyamat során szén-dioxid-gáz képződik. Ez a gáz általában a pohárból kifolyó, növekvő habot képez. A növekvő habot ezért részben vagy teljesen meg kell fékezni úgy, hogy a pezsgőtablettához habzásgátlót adunk. A dimetil-polisziloxán (E 900) a zsírsavak jelenleg engedélyezett poliszorbátainak és cukorésztereinek hatékonyabb alternatívájaként használható.
            
         
               (6)
            
            
               Az Európai Unióban az élelmiszer-adalékanyagok étrendi beviteléről szóló bizottsági jelentés (3) megállapította, hogy a dimetil-polisziloxán (E 900) további vizsgálata nem szükséges, mivel az élelmiszer-fogyasztásra és az adalékanyag-felhasználásra vonatkozó, konzervatív feltételezéseken alapuló elméleti bevitel nem haladta meg a megengedhető napi bevitel (ADI) szintjét. Az élelmiszerügyi tudományos bizottság 1990. május 18-án megállapította, hogy az ADI értéke 1,5 mg/testsúlykilogramm (4). A pezsgőtabletta formájú étrend-kiegészítőkben habzásgátlóként való új használaton alapuló többletbevitel a becslések szerint kevesebb mint az ADI 10 %-a. Ezért indokolt a dimetil-polisziloxánnak (E 900) a pezsgőtabletta formájú étrend-kiegészítőkben való használatának engedélyezése.
            
         
               (7)
            
            
               Az 1331/2008/EK rendelet 3. cikke (2) bekezdésének alapján a Bizottság az 1333/2008/EK rendelet II. mellékletében szereplő élelmiszer-adalékanyagok uniós jegyzékének naprakésszé tétele érdekében kikéri az Európai Élelmiszerbiztonsági Hatóság véleményét, kivéve, ha a szóban forgó frissítések valószínűsíthetően nem gyakorolnak hatást az emberi egészségre. Mivel a dimetil-polisziloxánnak (E 900) a pezsgőtabletta formájú étrend-kiegészítőkben való használatának engedélyezése az említett jegyzék azon frissítései közül való, amelyek valószínűleg nem gyakorolnak hatást az emberi egészségre, nem szükséges kikérni az Európai Élelmiszerbiztonsági Hatóság véleményét.
            
         
               (8)
            
            
               Az 1129/2011/EU bizottsági rendelet (5) átmeneti rendelkezéseinek megfelelően az 1333/2008/EK rendelet II. mellékletében szereplő élelmiszer-adalékanyagok jegyzéke elvileg 2013. június 1-jén lép érvénybe. Ahhoz, hogy a dimetil-polisziloxánt (E 900) már az említett időpont előtti is lehessen étrend-kiegészítőkben használni, ezen élelmiszer-adalékanyag használatára korábbi hatálybalépési időpontot kell megállapítani.
            
         
               (9)
            
            
               Az 1333/2008/EK rendelet II. mellékletét ezért ennek megfelelően módosítani kell.
            
         
               (10)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte őket,
            
         ELFOGADTA EZT A RENDELETET:
   1. cikk
   Az 1333/2008/EK rendelet II. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 354., 2008.12.31., 16. o.
   
      (2)  HL L 354., 2008.12.31., 1. o.
   
      (3)  COM(2001) 542 végleges.
   
      (4)  http://ec.europa.eu/food/fs/sc/scf/reports/scf_reports_32.pdf
   
      (5)  HL L 295., 2011.11.12., 1. o.
   
      MELLÉKLET
      Az 1333/2008/EK rendelet II. mellékletének E. része a 17.1. kategóriában (Szilárd étrend-kiegészítők, ideértve a kapszulákat, tablettákat és hasonlókat, kivéve a rágható formákat), az E 551–559-re vonatkozó bejegyzés után a következő bejegyzéssel egészül ki:
      
         
                      
                  
                  
                     „E 900
                  
                  
                     Dimetil-polisziloxán
                  
                  
                     10
                  
                  
                      
                  
                  
                     csak pezsgőtabletta formájú étrend-kiegészítők
                  
                  
                     Időbeli hatály:
                     2012. december 3-tól kezdődő
                  
               
                      
                  
                  
                      
                  
                  
                     
                                 (79):
                              
                              
                                 A legmagasabb érték a feloldódott, fogyasztásra kész étrend-kiegészítőre vonatkozik, 200 ml vízzel hígítva.”